
Humare Pyare Nabi ^ Jab Makka -e- Mukarrama Se Hijrat 
Kar Ke Madina -e- Munawwara Ki Janib Tashreef Le Ja 
Rahe The To Raaste Mein Ek Dehati Aurat Ke Ghar Ke Paas 
Se Guzar Hua Jiska Naam Umme Maabad Tha 
Aap ^ Ke Saath Sayyiduna Siddique -e- Akbar Bhi The 

Hazrat Sayyiduna Abu Bakar Siddique Radiallaho Ta'ala 
Anho Ne Us Aurat Se Kaha Ke Agar Tumhare Paas Kuchh 
Gosht Ya Doodh Hai To Hum Use Khareedna Chahte Main 
Umme Maabad Ne Kaha Ke Hum Log Qahat Saali Mein Mubtala 
Hain Aur Khane Ko Kuchh Bhi Nahin Hai 
Huzoor -e- Akram ^ Ne Umme Maabad Ke Ghar Ke Andar Ek 
Bakri Ko Dekh Kar Puchha Ke Ye Bakri Kaisi Hai? Umme 
Maabad Kehne Lagi Ke Ye Bilkul Kamzor Bakri Hai Jo Chal 
Bhi Nahin Sakti! 

Mere Kareem Aaqa ^ Ne Irshad Farmaya Ke Agar Ijazat Do 
To Hum Is Bakri Se Doodh Doh Lein? 

Umme Maabad Ne (Hairaan Ho Kar) Kaha Ke Theek Hai, Agar 
Aap Is Bakri Se Doodh Dohna Chahte Hain To Doh Lijiye 

Mere Mustafa Kareem ^ Ne Bakri Ke Thano Par Haath Phera 
Aur Phir Dohna Shuru Kiya To Sabne Sair Ho Kar Piya Aur 
Ghar Ke Saare Bartan Bhi Bhar Gaye, Uske Baad Nabiye 
Kareem ^ Aur Sayyiduna Siddique -e- Akbar Madina -e- 
Munawwara Ki Janib Tashreef Le Gaye 



Umme Maabad Ka Shauhar Shaam Ko Ghar Aaya To Doodh Ko 
Dekh Kar Kehne Laga Ke Aye Umme Maabad! Itna Doodh 
Kahan Se Aaya? Ghar Mein To Koi Aisa Jaanwar Nahin Tha 
Phir Ye Doodh Ki Nahar Kidhar Se? Is Par Umme Maabad Ne 
Saara Maajra Keh Sunaya 

Shauhar Ne Kaha Ke Accha Ye Batao Us Hasti Ka Hulya 
Kaisa Tha Jiske Haath Itne Barkat Waale The? Umme 
Maabad Ne Phir Sarkar ^ Ka Husn Bayaan Kama Shuru Kiya 
(Subhan Allah) Aur Kehne Lagi 

Yaani, Maine Ek Aisa Mard Dekha Jiska Husn Saaf Saaf 
Jhalak Raha Tha, Chehre Ki Banawat Badi Khoobsurat Thi 
Aur Chehre Ki Khoobsurati Mein Namkeeni Thi, Ek Jhalak 
Dekhne Se Pyaas Hi Nahin Bujhti Balki Baar Baar Dekhne 
Ko Jee Chahta 

Umme Maabad Phir Kehti Hain 



Yaani, Rang Mein Itni Safedi Nahin Thi Ke Buri Lage Aur 
Cardan Mubarak Na To Zyada Path Thi Ke Kharab Dikhe 
Aur Na Zyada Moti Ke Bhaddi Lage, Husn Apni Inteha Par 
Tha 

Yaani, Uski Aankhein Siyaah Aur Badi Badi Thi, Palkein 
Bhi Badi Pyaari Thi Aur Uski Awaaz Gunjdar Thi 

Yaani, Uski Aankho Mein Surma Laga Hua Tha Aur Dono 
Aabru Bareek Bareek Aur Mile Huye The 

Yaani, Uski Gardan Chamakdar Thi Aur Baal Mubarak Ghane 
The 

Itiiri a mlil” 

Yaani, (Kuchh Log Khamoshi Mein Achhe Dikhte Main Lekin 
Jab Bolna Shuru Karte Main To Saara Maza Hi Khatm Ho 
Jaata Hai Lekin Umme Maabad Kehti Hain Ke) Jab Wo 
Khamosh Hote To Pur Waqaar Hote Aur Jab Guftagu Farmate 
To Chehre Par Noor Ki Barsaat Shuru Ho Jaati Aur Chehra 
Mubarak Raunaq Ho Jaata 

Yaani, Uski Baato Mein Mithas Thi, Uski Guftagu Bilkul 
Waazeh Hoti Aur Koi Baat Be Fayeda Na Thi Aur Jab Wo 
Bolte To Lagta Ke Motiyo Ki Ladi Se Moti Jhad Rahe Hain 

Yaani, (Kuchh Log Door Se Achhe Dikhte Hain Aur Qareeb 
Jaao To Saara Maza Kharab Ho Jaata Hai Lekin Umme 
Maabad Kehti Hain Ke) Door Se Dekhne Par Wo Sabse Zyada 
Raub Waale Aur Jameel The Aur Qareeb Aane Par Sabse 
Zyada Shereen Aur Haseen Dikhaya Dete 

Yaani, (Kuchh Log Khoobsurat To Hote Hain Lekin Lambe 
Zyada Hote Hain Jiski Wajah Se Khoobsurati Khatm Ho 
Jaati Hai, Isi Tarah Kuchh Logon Ka Qad Bahut Chhota 
Hota Hai, Kisi Ka Haath Bada, Kisi Ka Pet Baahar.... 

Waghaira, Lekin Umme Maabad Kehti Hain Ke) Unka Qad 
Mubarak Darmiyana Tha, Na Itna Lamba Ke Aankho Ko Bura 
Lage Aur Na Itna Past Ke Aankhein Haqeer Samajhne Lage 

Yaani, Aap Do Shakho Ke Darmiyan Ek Shaakh Ki Manind 
The Jo Sabse Sar Sabz Wa Shadab Aur Qad Aawar Ho Aur 
Unke Aise Saathi The Jo Unke Gird Rehte 

Yaani, Jab Wo Apne Saathi Ko Kuchh Kehte To Fauran Uski 
Tameel Hoti Aur Wo Koi Hukm Dete To Fauran Use Baja 
Laate, Sabke Makhdoom, Sabke Muhtaram 
Unka Rawaiya Bahut Nirala Aur Pyara Tha Aur Unke Farman 
Ki Mukhalifat Nahin Ki Jaati Thi 

^268// I'll 

Yahan Ek Baat Intehayi Aham Aur Qabil -e- Ghaur Hai Ke 
Agar Koi Mureed Apne Peer Ka Husn Bayaan Kare To 
Mubalghe Ki Gunjayish Ho Sakti Hai, Agar Koi Shakhs 
Apne Mehboob Ka Zikr Kare To Tareef Hi Karega Lekin 
Yahan To Mamla Ye Hai Ke Umme Maabad Ne Huzoor ^ Ko 
Pehli Martaba Dekha Hai Aur Wo Bhi Chand Lamho Tak Aur 
Umme Maabad Abhi Ye Bhi Nahin Jaanti Ke Aap Kaun Hain? 
Kahan Se Aaye Hain Aur Kahan Jaa Rahe Hain? Lekin Phir 
Bhi Ek Jhalak Ko Bayaan Karne Ke Liye In Alfaaz Ko 
Chuna 

Isse Maloom Hua Ke Umme Maabad Ne Jo Husn Bayaan Kiya 
Wo Bilkul Saadgi Ka Rukh Hai Warna Kaun Hai Jo Mehboob 
-e- Khuda Ke Husn Ko Alfaaz Ke Zariye Bayaan Kar Sake 

Isi Husn Ke Jaiwo Ko Dekh Kar Hazrat Hassan Bin Saabit 
Radiallaho Ta'ala Anho Keh Fade Ke 

llii (tM'Aidt tj|bijd ^^Aaf Qurnia I 

Yaani, Ya Rasoolallah! Aapse Zyada Haseen Aaj Tak Meri 
Aankho Ne Dekha Hi Nahin, Aur Aapse Zyada Jamal Waala 
Aaj Tak Kisi Maa Ne Janm Hi Nahin Diya 

Isi Husn Ke Baare Mein Imam Sharfuddin Bousery Alaihi 
Rehma Kehte Hain 

Yaani, Aap ^ Ki Wo Zaat -e- Aqdas Hai Jo Seerat Wa 
Surat Mein Kamil Hai, Tab Khaliq -e- Kayenat Ne Aapko 
Apna Habeeb Muntakhab Kiya 

Yaani, Aap Apni Khoobiyo Mein Shareek Se Paak Hain Pas 
Aapka Johar -e- Husn Taqseem Nahin Ho Sakta 

Imam Qurtubi Rahimahullah Ne To Badi Pyaari Baat Keh 
Di, Chunanche Aap Farmate Hain Ke Huzoor -e- Akram Ka 
Saara Husn Is Dunya Waalo Par Zaahir Hi Nahin Kiya 
Gaya, Agar Aapka Saara Husno Jamal Dunya Par Zaahir Kar 
Diya Jaata To Hum Use Dekh Hi Na Paate 

- /j - -7 ly 4>tif ( i} i^jj) 

{9/ y Jji ^ j y 


Ik Jhalak Dekhne Ki Taab Nahin Aalam Ko, 
Wo Agar Jalwa Karein Kaun Tamashayi Ho 

Isi Husn Ke Baare Mein Kisi Ne Kaha 

Khuda Ko Maana Dekh Kar Tujhko, Shaan -e- Jameel Tu Hai, 
Khuda Ki Hasti Pe Mere Nazdeek Sabse Raushan Daleel Tu Hai 

Kisi Ne Huzoor ^ Ke Gesu Mubarak Ke Baare Mein Kaha 

Main Gesu -e- Rasool Ko Tashbeeh Kisse Doon, 

Ambar Mein Na Bu Hai Na Mushk Jatan Mein Hai 

Koi Chehre Ke Baare Mein Kehta Hai 

Allah Re Furoogh -e- Rukhe Sultan -e- Do Aalam, 

Gar Maahe Falak Is Ko Kahoon Be Adabi Hai 

Aala Hazrat Kaise Khamosh Rehte, 

Aapne Labo Ke Baare Mein Kaha 

Patli Path Gule Quds Ki Pattiya 
Un Labo Ki Nazakat Pe Laakho Salam 

Aur Kehte Main 

Teri Khulq Ko Hague Ne Azeem Kaha, Teri Khilq Ko Hague Ne Azeem Kiya 
Koi Tujhse Hua Hai Na Hoga Shaha, Tere Khaliq -e- Husno Ada Ki Qasam 

Wo Kamaal -e- Husne Huzoor Hai Ke Guman -e- Nags Jahaan Nahin, 
Yahi Phool Khaar Se Door Hai Yahi Shama Hai Ke Dhuwan Nahin 

Huzoor ft Ke Maleeh Husn Ke Baare Mein Kehte Hain 

Husn Khata Hai Jiske Namak Ki Qasam 
Wo Malihe Dil Aara Humara Nabi 

Zikr Sab Pheeke Jab Tak Na Mazkoor Ho 
Namkeen Husn Waala Humara Nabi 

Mufti -e- Aazam -e- Hind Kehte Hain Ke 

Jamal -e- Hague Numa Dekhein Ayaan Noor -e- Khuda Pa Mein, 
Kaleem Aayein Hata Dekhein Zara Parda Tere Dar Ka 

Aur Kehte Hain Ke 

Jalwa -e- Husn Jahaan Taab Ka Kya Haal Kahoon 
Aayina Bhi To Tumhein Dekh Kar Hairan Hoga 

Maulana Jameelur Rahman Rahimahullah Kehte Main 

Wo Husn Hai Aye Syed -e- Abrar Tumhara 
Allah Bhi Hai Taalib -e- Deedar Tumhara 

Chand Suraj Shabe Asra Mein Muqabil Hi Na The 
Moonh Chhupa Lete Agar Dekhte Talwa In Ka 

Jaan -o- Oil Karti Fida Naqshe Qadam Par Inke 
Dekh Leti Jo Husn Kabhi Zulekha In Ka 

Huzoor Tajushshariah, Hazrat Allama Mufti Akhtar Raza 
Khan Rahimahullah Kehte Main 

Hai Namak Jis Ka Khameer -e- Husn Mein 
Wo Maleeh Husn Aara Aap Hain 

Aap Ki Ruyat Hai Deedar -e- Khuda 
Jalwa Gaah -e- Haque Ta'ala Aap Hain 

Ameer -e- Able Sunnat, Maulana Ilyas Attar Qadri 
Hafizahullah Likhte Hain 

Har Sifat Teri Lazawal Aaqa 
Bil Yaqee Tu Hai Be Misaal Aaqa 

Main Hoon Bad Khalq Wa Bad Khisaal Aaqa 
Turn Ho Khush Khalq Wa Khush Maqaal Aaqa 

Allama Tehseen Raza Khan Rahimahullah Kehte Hain 

Unhi Ka Akse Rukh Jalwa Figan Hai Warna Aye Tehseen 
Chamak Aisi Kahan Se Aa Gayi Taaro Ke Jhurmut Mein 

Hazrat Allama Tasneem Qadri Sahab Kehte Hain 

Samaya Jab Se Nabi Ka Deedar Aankho Mein 
To Hech Lagne Lagi Har Bahaar Aankho Mein 

Kaleemullah Teri Soorat Pe Maayil Ya Rasoolallah 
Zabeeullah Main Abru Ke Ghaail Ya Rasoolallah 
Tore Husne Malahat Par Rasoolo Ki Jama'at Kya 
Kalamullah Ka Bhi Oil Hai Maayil Ya Rasoolallah 

Allah Ta'ala Humari Gunahgar Aankho Ko Bhi Nabiye 
Akram, Noor -e- Mujassam ^ Ki Ziyarat Naseeb Farmaye 




Abde Mustafa 

AN INTRODUCTION OF TNRAT 


TNRAT Yaani Tehreek Tahaffuz -e- Namoose 
Risalat Action Trust, Ye Ek Aalami Ghair 
Siyasi Tehreek Hai Jiska Bunyadi Maqsad Naam 
Se Hi Zaahir Hai Yaani Tahaffuz -e- Namoose 
Risalat 

Ye Tehreek Maidan -e- Amal Mein Aa Kar 
Gustakhan -e- Mustafa Wa Dushmanan -e- Deen 
Se Jung Kar Rahi Hai Aur Abhi Tak Kayi Aise 
Logon Par Karwayi Ki Ja Chuki Hai Jinhone 
Nabiye Kareem Sallallaho Alaihi Wa Aalihi 
Wasallam Ki Namoos Par Hamla Kiya 

Is Tehreek Ne Bade Kam Waqt Mein Kayi 
Karnaame Kar Dikhaye Hain Aur Ab Aapki Madad 
Ki Zaroorat Hai Lihaza Zyada Se Zyada Tadaad 
Mein Shamil Ho Kar Namoose Risalat Par Pehra 
Dene Mein Saath Dein 

For More Details Please Contact 

+919102520764 

